Държавен вестник, бр. 96, 2010 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  96
2. между тях – от 10 до 20 cm;
3. между различните номенклатури в една 
фигура – 10 cm.
(3) Отделните партиди се разграничават с 
еднообразни указателни стрелки.
Чл. 28. (1) На всяка фигура с боеприпаси, 
взривни вещества и пиротехнически изделия 
от една партида се поставя попълнен фигурен 
етикет от страната на работния проход. 
(2) Във всяко хранилище и в отчетното 
звено трябва да има схема на разполагането 
на боеприпаси, взривни вещества и пиротехни­
чески изделия, която след всяко предаване и 
приемане се актуализира.
(3) На непълните сандъци от лицевата 
страна се нанася допълнителна маркировка 
„НЕПЪЛЕН“ и се залепва етикет със същия 
надпис. Във всяка партида може да има само 
един непълен сандък, който се поставя на най-
горния ред от страната на работния проход.
Чл. 29. (1) Сандъците с боеприпаси, взривни 
вещества и пиротехнически изделия задължи­
телно се пломбират. 
(2) Отворените херметични кутии с боепри­
паси и пиротехнически изделия задължително 
се херметизират със смазка ПП 95/5 и пара­
финирана хартия.
(3) В един сандък се съхраняват боеприпаси 
само от една партида и с един теглови знак 
с изключение на унитарните изстрели, които 
може да са с различни теглови знаци.
Чл. 30. (1) Практическите, халосните, лафе­
топробните, инертните и учебните боеприпаси 
и пиротехнически изделия се съхраняват в 
отделни хранилища, а при недостиг на скла­
дова площ – в едно хранилище, но на отделна 
фигура. На фигурните им етикети се изписва 
с четлив надпис „ПРАКТИЧЕСКИ“, „ХАЛОС­
НИ“, „ЛАФЕТОПРОБНИ“, „ИНЕРТНИ“ или 
„УЧЕБНИ“. 
(2) Снетите от употреба и забранени за 
стрелба боеприпаси, взривни вещества и пиро­
технически изделия до сдаването им за утили­
зация се съхраняват временно в складовете и 
базите по чл. 16, ал. 4. На фигурите се поставя 
табела с надпис „ЗАБРАНЕНИ“.
(3) Специалните боеприпаси – запалителни, 
осветителни и димни, се съхраняват постоянно 
в складовете и базите по чл. 16, ал. 4.
Чл. 31. Боеприпасите за стрелково въоръ­
жение, ръчните гранати, подривните шашки и 
капсул-детонаторите се съхраняват в хранилища, 
намиращи се в близост едно до друго, оборуд­
вани със сигнално-охранителни системи, позво­
ляващи сигнализация при дежурния по военно 
формирование или в караулното помещение. 
Чл. 32. В хранилищата се поддържа необ­
ходимият влаго-температурен режим, за което 
се води специален дневник. 
Чл. 33. Хранилищата за съхраняване на бое­
припаси, взривни вещества и пиротехнически 
изделия се оборудват с необходимите книги, 
инструкции, таблици, норми, канцеларско обо­
рудване и инструменти. 
Чл. 34. (1) Допускането до техническата 
територия на складовете и базите, отварянето 
и затварянето на хранилищата, предаването 
и приемането в тях на боеприпаси, взривни 
вещества и пиротехнически изделия се извърш­
ват съгласно Устава за войсковата служба във 
Въоръжените сили на Република България. 
(2) Специфичните изисквания за съхранява­
нето на боеприпаси, взривни вещества и пиро­
технически изделия се определят от министъра 
на отбраната.
Част трета
Отчет на оръжията, боеприпасите, взривните 
вещества и пиротехническите изделия
Чл. 35. Отчетът на ОБВВПИ във въоръже­
ните сили се води съгласно изискванията на 
Албума на първичните счетоводни документи 
и счетоводния документооборот в Министер­
ството на отбраната, Българската армия и в 
структурите на подчинение на министъра на 
отбраната. 
Чл. 36. (1) В подразделенията, включител­
но до рота и приравнените, отделен отчет на 
ОБВВПИ не се води. Водят се документи за 
контролиране на наличността им, за правил­
ното им използване, съхраняване и опазване, 
посочени в Устава за войсковата служба във 
Въоръжените сили на Република България. 
(2) В складовете и базите на тактическо и 
оперативно ниво, частите и съединенията, ре­
гионалните служби „Военна полиция“, както и 
в приравнените към тях, се води документален 
отчет на ОБВВПИ. 
(3) В органите за управление на страте­
гическо ниво и служби „Военна полиция“ и 
„Военна информация“ се води оперативен отчет 
на ОБВВПИ.
Чл. 37. Ежегодно в началото на годината 
всички отчетни нива изготвят отчетни донесе­
ния за движението през предходната година, 
за техническото състояние и наличността към 
1 януари на текущата година на ОБВВПИ, 
които се изпращат в старшата инстанция. 
Редът, сроковете и начинът на попълване на 
отчетните донесения се определят ежегодно 
от министъра на отбраната/ръководителя на 
съответната структура. 
Чл. 38. (1) Ежегодно на всички отчетни нива 
се провежда годишно сверяване на наличности­
те и движението на ОБВВПИ. До оперативно 
ниво годишното сверяване се провежда пряко 
между личния състав на отчетните звена, а 
на стратегическо ниво – непряко по отчетни 
донесения. Редът, сроковете и план-графиците 
за провеждането му се определят ежегодно 
от министъра на отбраната/ръководителя на 
съответната структура. 
(2) На тактическо ниво в складовете, базите, 
частите и в приравнените към тях сверяването 
се извършва пряко на всеки 3 месеца.